钦定古今图书集成/明伦汇编/闺媛典/第023卷 > 楚狂接舆妻
## 钦定古今图书集成/明伦汇编/闺媛典/第023卷 > 楚狂接舆妻

按刘向《列女传》：楚狂接舆之妻者，接舆躬耕以为食。
楚王使使者持金百镒，车二驷，往聘迎之曰：“‘王愿请
先生治淮南’。接舆笑而不应，使者遂不得与语而去。
妻从市来曰：‘先生以隐为义，岂将老而遗之哉？门外
车迹何其深也’？接舆曰：‘王不知吾不肖也，欲使我治
淮南。遣使者持金驷来聘。其妻曰：‘得无许之乎’？接舆’”
曰：“夫富贵者，人之所欲也，子何恶我？许之矣！”妻曰：“义
士非礼不动，不为贪而易操，不为贱而改行。妾事先
生，躬耕以为食，亲绩以为衣，食饱衣煖，据义而动，其
乐亦自足矣。若受人重禄，乘人坚良，食人肥鲜，而将何以待之？”接舆曰：“吾不许也。”妻曰：“君使不从，非忠也；
从之又违，非义也，不如去之。夫负釜”甑，妻载纴器，变
名易姓而远徙，莫知所之。君子谓接舆妻为乐道而
远害。夫安贫贱而不怠于道者，唯至德者能之。《诗》曰：
“肃肃兔罝。”《之丁丁》，言不怠于道也。